SET ปิดดิ่ง 21 จุด วิตกการเมืองภายใน-“ดาวน์ฟิวเจอส์” วูบ 300 จุด คาดพรุ่งนี้ผันผวนต่อ
SET ปิดดิ่ง 21 จุด วิตกการเมืองภายใน-"ดาวน์ฟิวเจอส์" วูบ 300 จุด คาดพรุ่งนี้ผันผวนต่อ โดยดัชนีปิดตลาดวันนี้ ที่ระดับ 1,242.96 จุด ลดลง 21.03 จุด หรือ 1.66% มูลค่าการซื้อขาย 5.42 หมื่นล้านบาท
15 ต.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,242.96 จุด ลดลง 21.03 จุด หรือ 1.66% มูลค่าการซื้อขาย 5.42 หมื่นล้านบาท ขณะที่ดัชนีดาวโจนส์ล่วงหน้า ณ เวลา 17.26 น. (ตามเวลาประเทศไทย) อยู่ที่ระดับ 28113 จุด ลบ 301 จุด หรือ 1.07%
10 หุ้นกดดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยในช่วงบ่ายนี้ปรับตัวลงค่อนข้างแรง ตอบรับแรงกดดันจากปัจจัยการเมืองในประเทศที่มีการชุมนุมทางการเมืองบริเวณแยกราชประสงค์ช่วงบ่ายนี้ ทำให้ต้องติดตามสถานการณ์อย่างใกล้ชิดว่าจะมีความรุนแรงเกิดขึ้นหรือไม่
นอกจากนี้ ยังได้ Sentiment ลบจากต่างประเทศ โดยตลาดในยุโรปติดลบถึงกว่า -2.5% ถึง -3% เช่นเดียวกับดาวโจนส์ฟิวเจอร์สที่ติดลบราว 300 จุด จากความผิดหวังมาตรการกระตุ้นเศรษฐกิจของสหรัฐฯ หลังนายสตีเวน มนูชิน รมว.คลังสหรัฐ ยอมรับว่าการบรรลุข้อตกลงในการออกมาตรการก่อนการเลือกตั้งประธานาธิบดี 3 พ.ย.เป็นเรื่องยาก และฝรั่งเศสประกาศเคอร์ฟิวกรุงปารีสและ 8 เมืองใหญ่เพื่อสกัดโควิดระบาดรอบ 2
อย่างไรก็ดี ยังต้องติดตามการประกาศผลประกอบการงวดไตรมาส 3/63 ของกลุ่มแบงก์ เริ่มจาก TISCO, KTC
สำหรับแนวโน้มการลงทุนในวันพรุ่งนี้ (16 ต.ค.) นายวีระวัฒน์ กล่าวว่า ตลาดฯคงจะผันผวน และมีโอกาสอ่อนตัวลงหากสถานการณ์การชุมนุมทางการเมืองยืดเยื้อ พร้อมให้แนวรับ 1,230 จุด ส่วนแนวต้านให้ไว้ที่ 1,250-1,260 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
KBANK  มูลค่าการซื้อขาย  2,458.56 ล้านบาท  ปิดที่  73.00 บาท  เพิ่มขึ้น  0.75 บาท
PTT    มูลค่าการซื้อขาย  2,028.66 ล้านบาท  ปิดที่  33.00 บาท  ลดลง   0.25 บาท
CPF    มูลค่าการซื้อขาย  1,771.24 ล้านบาท  ปิดที่  26.00 บาท  ลดลง   0.50 บาท
HANA   มูลค่าการซื้อขาย  1,350.71 ล้านบาท  ปิดที่  48.75 บาท  ลดลง   2.25 บาท
CPALL  มูลค่าการซื้อขาย  1,300.85 ล้านบาท  ปิดที่  59.25 บาท  ลดลง   1.00 บาท
 
ตลาดหุ้นเอเชีย
